Source: https://www.zakonypreludi.sk/zz/1996-376
Timestamp: 2020-02-27 13:27:26+00:00
Document Index: 16683363

Matched Legal Cases: ['§ 1', '§ 5', '§ 1', '§ 1', '§ 5', '§ 6', '§ 7', '§ 8', '§ 1', '§ 1', '§ 14', '§ 14', '§ 14', '§ 15', '§ 16', '§ 40', '§ 40', '§ 56', '§ 72', '§ 130', '§ 130', '§ 174', '§ 174', '§ 174', '§ 175', '§ 29', '§ 29', '§ 26', '§ 26', '§ 13', '§ 16', '§ 6']

376/1996 Z. z. Zákon Národnej rady Slovenskej republiky o úprave dôchodkov priznaných v roku 1997 a o zmene niektor... | Aktuálne znenie
376/1996 Z. z.
Zákon č. 376/1996 Z. z.Zákon Národnej rady Slovenskej republiky o úprave dôchodkov priznaných v roku 1997 a o zmene niektorých predpisov
Čiastka 129/1996
Platnosť od 28.12.1996 do31.12.2003
Účinnosť od 01.01.1997 do31.12.2003
Čl. I (§ 1 - § 5)
Aktuálne znenie 01.01.1997 - 31.12.2003
z 11. decembra 1996
o úprave dôchodkov priznaných v roku 1997 a o zmene niektorých predpisov
Starobné dôchodky, invalidné dôchodky, čiastočne invalidné dôchodky, dôchodky za výsluhu rokov, vdovské dôchodky a sirotské dôchodky priznané od 1. januára 1997 do 31. decembra 1997 sa upravujú takto:
a) o 46,8 % mesačnej sumy dôchodku, na ktorú má občan nárok ku dňu priznania dôchodku a
b) o pevnú sumu určenú podľa druhu dôchodku, a to o
1. 683 Sk mesačne, ak ide o starobný dôchodok, invalidný dôchodok a dôchodok za výsluhu rokov,
2. 410 Sk mesačne, ak ide o vdovský dôchodok,
3. 342 Sk mesačne, ak ide o čiastočný invalidný dôchodok alebo sirotský dôchodok obojstranne osirelého dieťaťa,
4. 205 Sk mesačne, ak ide o sirotský dôchodok jednostranne osirelého dieťaťa,
5. polovicu súm uvedených v bodoch 1 až 4, ak ide o dôchodok upravený pre súbeh s iným dôchodkom.
Vdovské dôchodky a sirotské dôchodky podľa § 1 sa neupravujú, ak boli vymerané z dôchodkov upravených podľa tohto zákona alebo zvýšených podľa osobitného predpisu.1)
Na úpravu dôchodkov podľa § 1 platia obdobne ustanovenia § 5 ods. 1 až 3, § 6 ods. 2, § 7 ods. 2 a § 8 osobitného zákona.2)
Dôchodky uvedené v § 1 sa upravujú odo dňa ich priznania.
Doplatok úpravy dôchodkov podľa v § 1 priznaných od 1. januára 1997 sa vykoná najneskôr do 31. marca 1997.
Zákon č. 100/1988 Zb. o sociálnom zabezpečení v znení zákona č. 110/1990 Zb., zákona č. 180/1990 Zb., zákona č. 1/1991 Zb., zákona č. 46/1991 Zb., zákona č. 246/1991 Zb., zákona č. 306/1991 Zb., zákona č. 578/1991 Zb., zákona č. 116/1992 Zb., zákona č. 235/1992 Zb., zákona Národnej rady Slovenskej republiky č. 7/1993 Z. z., zákona Národnej rady Slovenskej republiky č. 14/1993 Z. z., zákona Národnej rady Slovenskej republiky č. 59/1993 Z. z., zákona Národnej rady Slovenskej republiky č. 97/1993 Z. z., zákona Národnej rady Slovenskej republiky č. 240/1993 Z. z., zákona Národnej rady Slovenskej republiky č. 285/1993 Z. z., zákona Národnej rady Slovenskej republiky č. 38/1994 Z. z., zákona Národnej rady Slovenskej republiky č. 39/1994 Z. z., zákona Národnej rady Slovenskej republiky č. 71/1994 Z. z., zákona Národnej rady Slovenskej republiky č. 193/1994 Z. z., zákona Národnej rady Slovenskej republiky č. 194/1994 Z. z., zákona Národnej rady Slovenskej republiky č. 195/1994 Z. z., zákona Národnej rady Slovenskej republiky č. 365/1994 Z. z., zákona Národnej rady Slovenskej republiky č. 78/1995 Z. z., zákona Národnej rady Slovenskej republiky č. 135/1995 Z. z., zákona Národnej rady Slovenskej republiky č. 137/1995 Z. z., zákona Národnej rady Slovenskej republiky č. 308/1995 Z. z., zákona Národnej rady Slovenskej republiky č. 110/1996 Z. z. a zákona Národnej rady Slovenskej republiky č. 222/1996 Z. z. sa mení takto:
1. V § 14 ods. 1 sa slová „do 31. decembra 1996“ nahrádzajú slovami „do 31. decembra 1997“.
2. V § 14 ods. 4 sa slová „pred 1. januárom 1997“ nahrádzajú slovami „pred 1. januárom 1998“.
3. V § 14 ods. 5 sa slová „pred 1. januárom 1997“ nahrádzajú slovami „pred 1. januárom 1998“, slová „do 31. decembra 1996“ sa nahrádzajú slovami „do 31. decembra 1997“ a slová „k 31. decembru 1996“ sa nahrádzajú slovami „k 31. decembru 1997“.
4. V § 15 sa slová „po 31. decembri 1996“ nahrádzajú slovami „po 31. decembri 1997“.
5. V § 16 sa slová „do 31. decembra 1996“ nahrádzajú slovami „do 31. decembra 1997“.
6. V § 40 ods. 1 písm. b) sa slová „pred 1. januárom 1997“ nahrádzajú slovami „pred 1. januárom 1998“.
7. V § 40 ods. 2 písm. d) sa slová „pred 1. januárom 1997“ nahrádzajú slovami „pred 1. januárom 1998“.
8. V § 56 ods. 5 sa slová „pred 1. januárom 1997“ nahrádzajú slovami „pred 1. januárom 1998“.
9. V § 72 ods. 2 sa suma „1 000 Sk“ nahrádza sumou „2 000 Sk“.
10. V § 130 ods. 1 sa slová „pred 1. januárom 1997“ nahrádzajú slovami „pred 1. januárom 1998“ a slová „po 31. decembri 1996“ sa nahrádzajú slovami „po 31. decembri 1997“.
11. V § 130 ods. 3 sa slová „do 31. decembra 1996“ nahrádzajú slovami „do 31. decembra 1997“.
12. V nadpise nad § 174 sa slová „po 31. decembri 1996“ nahrádzajú slovami „po 31. decembri 1997“.
13. V § 174 ods. 1 sa slová „pred 1. januárom 1997“ nahrádzajú slovami „pred 1. januárom 1998“ a slová „po 31. decembri 1996“ sa nahrádzajú slovami „po 31. decembri 1997“.
14. V § 174 ods. 2 sa slová „k 31. decembru 1996“ nahrádzajú slovami „k 31. decembru 1997“.
15. V § 175 sa slová „do 31. decembra 2020“ nahrádzajú slovami „do 31. decembra 2021“.
Zákon č. 54/1956 Zb. o nemocenskom poistení zamestnancov v znení zákona č. 16/1959 Zb., zákona č. 58/1964 Zb., zákona č. 65/1965 Zb., zákona č. 87/1968 Zb., zákona č. 88/1968 Zb., zákonného opatrenia Predsedníctva Federálneho zhromaždenia č. 8/1982 Zb., zákona č. 73/1982 Zb., zákona č. 148/1983 Zb., zákona č. 109/1984 Zb., zákona č. 51/1987 Zb., zákona č. 110/1990 Zb., zákona č. 180/1990 Zb., zákona č. 134/1991 Zb., zákona č. 306/1991 Zb., zákona č. 235/1992 Zb., zákona Národnej rady Slovenskej republiky č. 7/1993 Z. z., zákona Národnej rady Slovenskej republiky č. 193/1994 Z. z., zákona Národnej rady Slovenskej republiky č. 194/1994 Z. z. a zákona Národnej rady Slovenskej republiky č. 308/1995 Z. z. sa mení takto:
1. V § 29 ods. 1 a 2 sa slová „1 000 Kčs“ nahrádzajú slovami „2 000 Sk“.
2. V § 29 ods. 3 sa slová „200 Kčs“ nahrádzajú slovami „400 Sk“, slová „500 Kčs“ sa nahrádzajú slovami „1 000 Sk“ a slová „800 Kčs“ sa nahrádzajú slovami „1 600 Sk“.
Zákon č. 32/1957 Zb. o nemocenskej starostlivosti v ozbrojených silách v znení zákona č. 58/1964 Zb., zákona č. 87/1968 Zb., zákonného opatrenia Predsedníctva Federálneho zhromaždenia č. 8/1982 Zb., zákona č. 109/1984 Zb., zákona č. 180/1990 Zb., zákona č. 134/1991 Zb., zákona Národnej rady Slovenskej republiky č. 194/1994 Z. z. a zákona Národnej rady Slovenskej republiky č. 308/1995 Z. z. sa mení takto:
1. V § 26 ods. 1 až 3 sa slová „1 000 Kčs“ nahrádzajú slovami „2 000 Sk“.
2. V § 26 ods. 6 sa slová „200 Kčs“ nahrádzajú slovami „400 Sk“, slová „500 Kčs“ sa nahrádzajú slovami „1 000 Sk“ a slová „800 Kčs“ sa nahrádzajú slovami „1 600 Sk“.
Zákon Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 98/1995 Z. z., zákona Národnej rady Slovenskej republiky č. 231/1995 Z. z. a zákona Národnej rady Slovenskej republiky č. 304/1995 Z. z. sa mení takto:
V § 13 ods. 1 sa vypúšťa písmeno d).
Zákon Národnej rady Slovenskej republiky č. 274/1994 Z. z. o Sociálnej poisťovni v znení zákona Národnej rady Slovenskej republiky č. 374/1994 Z. z., zákona Národnej rady Slovenskej republiky č. 304/1995 Z. z. a zákona Národnej rady Slovenskej republiky č. 222/1996 Z. z. sa mení takto:
V § 16 ods. 1 sa vypúšťa písmeno d).
Nariadenie vlády Českej a Slovenskej Federatívnej Republiky č. 557/1990 Zb. o mimoriadnom poskytovaní starobného dôchodku niektorým baníkom v znení zákona č. 578/1991 Zb. sa mení takto:
V § 6 písmeno b) znie:
„b) nevypláca sa počas ďalšieho zamestnania po vzniku nároku na tento dôchodok s výnimkou výkonu iného než vybraného zamestnania v baníctve, ktoré nesmie trvať viac ako 180 kalendárnych dní v kalendárnom roku.“.
1) Zákon Národnej rady Slovenskej republiky č. 110/1996 Z. z. o zvýšení dôchodkov v roku 1996 a o zmene niektorých zákonov.
2) Zákon č. 46/1991 Zb. o zvyšovaní dôchodkov v znení neskorších predpisov.